De Havilland Leopard Moth D.H. 85

de Havilland D.H.85 Leopard Moth 
275px Rol Partikulier gebrûk, ferkenner Makker de Havilland Aircraft Company Untwerper  Earste flecht 27 maaie 1933  Yn tsjinst 8 july 1933 Ut tsjinst    Tal makke 133 (1933-1936)  Brûkers Priveegebrûk yn Feriene Keninkryk en Austraalje, militêr yn alve lannen Farianten gjin
De de Havilland D.H.85 Leopard Moth wie in as heechdekker útfierde, trijepersoans sportfleantúch, ûntwurpen en makke troch de Britske fleanmasinefabrikant de Havilland Aircraft Company út 1933. 

 Untwerp 
De Leopard Moth wie de opfolger fan de D.H.80 Puss Moth dêr't ek ûnderdielen fan itselde wiene. It tastel like in protte op syn foargonger, mar yn 't plak fan in stielen buisframe krige it nije tastel in lichter houten frame. Dat hie fan gefolch dat de prestaasjes fan it tastel bot ferbetteren mei gebrûk fan itselde type motor. De fleander siet midden foar yn foar de twa passazjiersstuollen. De fleugels koene opteard wurde foar stâljen yn de hangaar.

 Operasjonele skiednis 
It prototype fleach foar it earst op 27 maaie 1933 en wûn july dat jier de King's Cup Race' mei in trochseed faasje fan 224.5 km/o; Geoffrey de Havilland wie de piloat. Totaal waarde der 133 tastellen boud, 71 foar partikuliere yn Grut Brittanje en 10 foar Austraalje. Teffens waarden tastellen ferkocht oan Frankryk, Dútslân, Yndia, Súd-Afrika en Switserlân. De produksje fan de Leopard Moth einige yn 1936.

Yn de Twadde Wrâldoarloch kamen 44 Leopard Moths yn militêre tsjinst yn Grut-Brittanje, Austraalje en noch wat oare lannen, meast waarde se brûkt foar ferbiningsdoelen. Nei seis jier yntensyf gebrûk wiene der noch een pear oer dêr't in lyts tal fan 70 jier nei produksje noch fleanree wiene. Yn 2009 wiene der yn it Feriene Keninkryk noch seis tastellen fleanree. 

 Technyske gegevens 
  Gegevens Bemanning  1 Passazjiers  2 Langte  7,50 m Spanwiidte  11,40 m Hichte  2,70 m Fleugeloerflak  19,1 m² Gewicht leech  640 kg Startgewicht  1.010 kg Topfaasje  221 km/o Krúsfaasje  192 km/o Klimfaasje  2,8 m/s Tsjinstplafond  6.550 m Fleanberik  1.090 km Oandriuwing  ien 4-sylinder-linemotor de Havilland Gipsy Major fan 95 kW

 Keppeling om utens 
  Bylden en ynformaasje oer it gebrûk yn de Twadde Wrâldkriich 

Kategory:Britske sportfleanmasine
Kategory:Yntroduksje út 1933